Dak li skont il-Partit Nazzjonalista ma ġiex indirizzat fil-baġit li tħabbar ilbieraħ, ġie spjegat waqt konferenza tal-aħbarijiet indirizzata mid-deputat tal-PN Kristy Debono u mill-kanidati għall-elezzjoni ġenerali Noel Muscat u Jerome Caruana Cilia. Fost l-affarijiet li semmew hemm il-fatt li l-pajjiż spiċċa fuq il-lista l-griża u kif se jkun qed jindirizza dan il-gvern. Huma staqsew kif il-gvern se jkun qed jippjana li jiffinanzja l-baġit għas-sena d-dieħla. "Din hi l-ewwel darba li smajt baġit fejn il-Ministru tal-Finanzi ma spjegax kif se jiffinanzja dak li twiegħed li se jsir," qal Noel Muscat li spjega wkoll li dan il-baġit ma jkomplix jibni fuq baġits oħra ta' gvern laburista minkejja li ilu fil-gvern għal dawn l-aħħar tmin snin. Minn naħa tagħha l-Kelliem tal-PN Kristy Debono qalet li matul il-preżentazzjoni sħiħa tal-baġit, il-Ministru Caruana evita jsemmi l-problema li qed jaffaċċja pajjiżna, dik li Malta tinsab fuq il-lista l-griża tal-FATF. Debono qalet li l-fatt li Malta qeda fuq din il-lista hu ta' ostaklu kbir għan-negozji u għall-ħaddiema. Hi rreferiet għal dak li qal il-Prim Ministru waqt il-konferenza tal-aħbarijiet wara l-baġit fejn qalet li Robert Abela ta spjega teoretika dwar is-suġġett iżda naqas milli joffri soluzzjonijiet. Hi kompliet tirreferi għal dak li qalet il-Kamra tal-Kummerċ tal-SMEs fost oħrajn, li n-negozji qed jaffaċċjaw il-konsegwenzi kuljum talli l-pajjiż spiċċa greylisted. "Is-sistema tal-COLA trid tinbidel għal kulħadd" Waqt il-konferenza tal-aħbarijiet kompla jingħad li s-sistema tal-COLA, il-mekkaniżmu li biħ tinħadem iż-żieda għall-għoli tal-ħajja irid jinbidel u jinbidel għal kulħadd. Noel Muscat u Jerome Caruana Cilia qalu li ż-żieda ta' €1.75 fil-ġimgħa hi daħk fil-wiċċ. Caruana Cilia tkellem dwar id-defiċit u li l-gvern falla f'dak li kien qed ibassar għaliex id-defiċit hu d-doppju ta' dak li kien previst. Kompla jgħid li f'temp ta' ħames snin il-pajjiż se jkun qed jara żieda ta' €5 biljuni. Ingħad ukoll li Gvern Nazzjonalista lest jidħol f'diskussjonijiet man-Nazzjonijiet Uniti sabiex tinbidel is-sistema ta' kif tinħadem il-COLA biex tkun ġusta ma' kulħadd. "Baġit ta' qabel elezzjoni; ma jassigurax sostenibiltà ekonomika" – MEA Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61666887e8b80_rand.td-a-rec-img{text-align:left}.td_uid_3_61666887e8b80_rand.td-a-rec-img img{margin:0 auto 0 0}